Kuudes komission direktiivi 85/391/ETY, annettu 16 päivänä heinäkuuta 1985, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, IV, V ja VI mukauttamisesta tekniikan kehitykseen



Virallinen lehti nro L 224 , 22/08/1985 s. 0040 - 0041

Espanjank. erityispainos: Luku 15 Nide 6 s. 0026

Portugalink. erityispainos: Luku 15 Nide 6 s. 0026

Suomenk. erityispainos Alue 13 Nide 14 s. 0187

Ruotsink. erityispainos Alue 13 Nide 14 s. 0187



KUUDES KOMISSION DIREKTIIVI, annettu 16 päivänä heinäkuuta 1985, kosmeettisia valmisteita koskevan jäsenvaltioiden lainsäädännön lähentämisestä annetun neuvoston direktiivin 76/768/ETY liitteiden II, III, IV, V ja VI mukauttamisesta tekniikan kehitykseen (85/391/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY(1), sellaisena kuin se on viimeksi muutettuna direktiivillä 84/415/ETY(2), ja erityisesti sen 8 artiklan 2 kohdan, kansanterveyden suojelemiseksi tulisi tietyt hydrokinonieetterit kieltää kosmeettisissa valmisteissa, uusimman tieteellisen ja teknisen tutkimuksen perusteella sekä tietyin rajoituksin ja edellytyksin kosmetiikkavalmisteissa voidaan sallia seleenidisulfidin käyttö hilseshampoissa; tiettyjen alumiinizirkoniumyhdisteiden käyttö antiperspiranteissa voidaan sallia pysyvästi, tietyt säilöntäaineet voivat vapauttaa formaldehydia, ja siksi niitä sisältäviin valmisteisiin on sovellettava formaldehydia varten säädettyjä selostevaatimuksia, tässä direktiivissä säädetyt toimenpiteet ovat kosmeettisia valmisteita koskevien kaupan teknisten esteiden poistamiseksi laadittujen direktiivien mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiiviä 76/768/ETY seuraavasti: 1. Liitteessä II: - korvataan kohdassa 167 ilmaisu "liitteessä IV olevassa 1 osassa" ilmaisulla "liitteessä VII olevassa 2 osassa"; - korvataan kohta 178 seuraavasti: "178. 4-bentsyylioksifenoli, 4-metoksifenoli ja 4-etoksifenoli" - korvataan kohta 297 seuraavasti: "297. Seleeni ja sen yhdisteet lukuun ottamatta seleenidisulfidia liitteessä III olevan 1 osan 49 kohdassa mainituilla edellytyksillä", 2. Lisätään liitteessä III olevaan 1 osaan viitenumerot seuraavasti: >TAULUKON PAIKKA> 3. Poistetaan liitteessä IV olevan 1 osan N:o 7. 4. Korvataan liitteessä V oleva N:o 6 seuraavasti: "6. Zirkonium ja sen yhdisteet lukuun ottamatta liitteessä III olevan 1 osan 50 kohdassa mainittuja yhdisteitä ja liitteen III 2 osassa ja liitteen IV 2 osassa mainittujen, alaviitteellä (5) varustettujen väriaineiden zirkoniumlakkoja, -suoloja sekä -pigmenttejä". 5. Liitteessä VI: - Lisätään johdantoon 5 kohta seuraavasti: "5. Kaikkien formaldehydia sisältävien valmisteiden tai tässä liitteessä mainittujen formaldehydia vapauttavien aineiden selosteissa on oltava varoitus: "Sisältää formaldehydia", jos valmisteen formaldehydipitoisuus on yli 0,05 %." - poistetaan varoitus "Sisältää formaldehydia" e sarakkeessa aineen N:o 5 osalta 1 osassa ja aineiden 39, 44 ja 50 osalta 2 osassa; - poistetaan sallittu enimmäismäärä sarakkeesta (c) aineen 5 osalta osassa 1 ja aineiden 39, 44 ja 50 osalta osassa 2. - korvataan sallitut enimmäispitoisuudet c sarakkeessa osassa 2 aineiden 39, 44, ja 50 osalta vastaavasti luvuilla 1 %, 0,15 % ja 0,6 %; - poistetaan direktiivin 1 osan alaviite(2) ja 2 osan alaviite(1). 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä joulukuuta 1986. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 16 päivänä heinäkuuta 1985. Komission puolesta Stanley CLINTON DAVIS Komission jäsen (1) EYVL N:o L 262, 27.9.1976, s. 169 (2) EYVL N:o L 228, 25.8.1984, s. 31